Zapatero | Diari per a Tècnics Lingüístics\nLa «visió» de Zapatero\nLes declaracions de Rodríguez Zapatero sobre el suport a l’ús de les llengües de l’estat, tal com vam poder sentir fa uns dies en un míting en Galícia, «les guste a algunos o no, mi visión de España es que allí donde hay una lengua propia, tendréis siempre a un presidente de España apoyando a esa lengua y a esa identidad», per ara són simplement paraules —en castellà— sense cap fet que les corrobore, i lamentablement això fa pensar que són mentira.\nSegons la notícia d’Albert Segura ahir en el diari Avui (15.01.2009):\nMadrid incompleix els acords sobre l’ús del català a Europa\nUn informe que es presenta avui certifica que el govern espanyol no ha decidit, tres anys després, qui fa les traduccions i no es fa càrrec de les despeses\nSi la llengua catalana encara no es pot fer servir a les institucions europees és perquè el govern espanyol no vol. El 90% dels acords que José Luis Rodríguez Zapatero va signar a Brussel·les el 2005, que havien de permetre l’ús del català, del basc i del gallec tot i que no siguin llengües oficials de la Unió Europea, no s’estan aplicant perquè Madrid els incompleix.\nPosted in General, Planificació, Política, Unió EuropeaTagged llengües oficials, oficialitat, Unió Europea, Zapatero3 Comments\nLa persecució de la llengua de Mariano Rajoy\nEl diari El País (05.03.2008) aclarix la situació i les opinions del ciutadà català Nevot esmentat per l’actual president del pp espanyol Mariano Rajoy en el debat televisat amb Rodríguez Zapatero:\nUn negoci entre dos idiomes\nL’agent immobiliari al·ludit per Rajoy rebutja la multa per no retolar en català, però opina que no hi ha persecució de l’espanyol a Catalunya\nA. Mars / P. Lobato – Barcelona – 05.03.2008\nManuel Nevot no creu que el castellà estiga perseguit a Catalunya. Però el Govern català li ha posat una multa de 400 euros perquè el rètol de la seua immobiliària no està en català i es nega a pagar-la. Tampoc ha pagat, dit siga de passada, uns altres 400 euros per no disposar del llibre de reclamacions. El cas de Finques Nevot, en la localitat barcelonina de Vilanova i la Geltrú, va saltar a la palestra dilluns quan el líder del pp, Mariano Rajoy, ho va traure per a intentar pujar-li els colors a José Luis Rodríguez Zapatero en el seu segon debat cara a cara.\n«Em vaig quedar estupefacte», va afirmar ahir este agent que es declara votant del pp i va autoritzar al diputat popular en el Parlament català Santi Rodríguez que publicitara la seua sanció, encara que no ho esperava en boca del mateix Rajoy. Ahir va reclamar que no s’interpreten les paraules del candidat del pp com a exemple d’un assetjament del castellà. «Ni ell ho va dir ni cree que haja cap persecució», assegura Nevot, que va nàixer en Vilanova, com els seus avis, i que sempre parla en català i castellà «sense haver tingut mai cap problema». També va assenyalar que Zapatero «no té la culpa» de la sanció.\nEl pp ha pres en els últims temps el debat lingüístic com el seu nou cavall de batalla, ha intentat arravatar-li esta bandera a Ciutadans, el partit que va debutar en el Parlament català amb una pregunta sobre la llengua.\nEn Catalunya no es multa a cap empresa per retolar en castellà, sinó per no fer-ho, almenys, en català. No hi ha conflicte amb les retolacions bilingües però, si la informació (que no la marca comercial) apareix en un només idioma, este sí que ha de ser el català. És el que establix la llei de política lingüística de 1998. Una llei que l’agent immobiliari de Rajoy va titllar ahir de «tiquismiquis».\nLes sancions les imposa l’Agència Catalana del Consum, dependent de la Generalitat, que a l’octubre de 2005 va rebre la denúncia d’un ciutadà contra Finques Nevot. Al gener de 2006 van requerir l’empresa que retolara en català i passats quatre mesos no ho havia fet; per això, a l’octubre de 2007 li van imposar una sanció que està recorreguda. Nevot al·lega que complix la llei perquè, encara que el seu cartell resa des del 1982 «Fincas Nevot, compraventa de pisos solares y rústicos», en la porta figura en català «Finques Nevot».\nSancions per no retolar en català\n2003: 2 sancions, per valor de 1.200 euros.\n2004: 22 sancions, per valor de 46.300 euros\n2005: 119 sancions, per valor de 122.050 euros\n2006: 65 sancions, per valor de 48.625 euros\nEn 2004 i 2005 l’Agència de Consum depenia d’ERC. A mitjan 2006 va passar al PSC, que féu prevaldre «convéncer enfront de multar»\nEls efectes de les lleis varien en funció de qui les aplica. Quan Consum depenia d’Esquerra, la inspecció es va disparar (veg. el quadre). Quan va passar a departaments del PSC (Treball o Economia) «es va optar més per convéncer que per sancionar». També influïx que l’aplicació de la llei va ser gradual i les sancions van començar en 2003. Les multes lleus, que són les que s’apliquen, segons Consum, poden sumar un topall de 3.000 euros.\nLa polèmica està servida per a qui vulga traure’n profit. Ahir, gràcies a la publicitat que li va donar Rajoy al seu cas, el local de Nevot va veure el dia amb adhesius independentistes.\nLa manipulació malintencionada de Rajoy —i del pp català— va contrastar amb la desinformació manifesta quant a dret lingüístic del candidat socialista Rodríguez Zapatero, ignorància que en un estat amb cinc llengües oficials, si més no, no hauria de ser acceptable per a cap dirigent polític.\nPosted in Al·lofòbia, Empreses, General, RetolacióTagged eleccions generals, Rajoy, ZapateroLeave a comment


Fem nostres els Objectius de Desenvolupament Sostenible (ODS) | Família Torres\nAnterior Post\t446\nFem nostres els Objectius de Desenvolupament Sostenible (ODS)\nL'arribada de l'any nou és un bon moment per fer balanç dels nostres objectius personals i procurar compassar-los amb els que hem d'afrontar de manera conjunta, com a societat.\nAmb aquest mateix esperit, a la tardor de l'any 2015, l'Organizació de les Nacions Unides (ONU) va proposar als líders mundials assumir un conjunt d'objectius comuns per als propers 15 anys. D'aquesta manera es va crear una agenda comuna, l'anomenada 'Agenda 2030', que recull els 17 Objetius de Desenvolupament Sostenible (ODS).\nEls 17 objectius de desenvolupament sostenible. Font: ONU\nDes de treballar plegats contra la pobresa i la fam, i a favor de la pau i la justícia, fins a protegir la vida submarina i la dels ecosistemes terrestres; des de reinventar el concepte de ciutat per fer-les més sanes i sostenibles, fins a unir esforços per assegurar l'accés de tothom a l'aigua potable i de sanejament, els ODS representen el full de ruta de la humanitat per avançar cap a un futur més bo en un planeta més bo.\nPer a això, els ODS apressen a impulsar les energies netes i renovables, reduir les desigualtats, incrementar l'acció contra la crisi climàtica per mitigar el seu avançament i contribuir per tal que tots ens puguem adaptar als canvis. A assolir una indústria més innovadora i compromesa amb el medi ambient o promoure un consum més responsable.\nPerò en aquest darrer apunt de l'any vull destacar l'últim d'aquests disset reptes: el número 17, que fa referència a la col·laboració necessària per assolir-los.\nPer això, l'ONU ens anima en aquest ODS a establir aliances i unir voluntats tot assenyalant que "per assolir aquestes fites tothom ha de fer la seva part: els governs, el sector privat, la societat civil i, evidentment, totes les persones: persones com ara vostè".\nI aquest "vostè" ens invoca a tots els ciutadans del món. No importa la capacitat amb la qual puguem contribuir-hi, doncs com diu el famós lema ecologista "els petits canvis són poderosos". I en ells, en la suma d'aquests petits gestos radica l'èxit de les millores globals recollides en aquest mosaic colorit i ambiciós de bons propòsits que formen els disset ODS.\nSegur que molts creuen que hi falten objectius, i que caldria afegir-hi aquest o aquell. Per la meva banda, només n'incorporaria un: el de recuperar com a societat l'optimisme i l'alegria de viure.\nEl trànsit de la pandèmia de la COVID-19 està sent massa llarg, massa aspre. D'aquí que haguem d'incorporar, després de l'ensenyament adquirit en aquest temps que ens ha tocat viure, l'objectiu de posar en valor el fet d'estar aquí i ara. Sentir el privilegi d'habitar aquest bell planeta, tenir-ne cura com si fos la nostra llar (perquè, en realitat, ho és) i assumir com a nostres els ODS.\nUna tasca a la qual no en poden ni n'han de ser alienes les empreses. Per això és important que, des de les grans empreses multinacionals als petits negocis familiars, tots incorporin com a seus i en la mesura en què els sigui possible aquests objectius, una cosa a la que hi contribueix Família Torres amb el seu extens catàleg de bones pràctiques envers el compliment dels ODS.\nUna llarga llista d'accions que va, per exemple, des de la instal·lació de sistemes de depuració i reutilització de les aigües residuals que es generen en els diferents processos productius (objectiu 6), fins a la construcció d'instal·lacions pròpies d'energia renovable (amb 5.438 KW de potència instal·lada) i el suport decidit a la mobilitat sostenible (82% dels vehicles comercials són híbrids i elèctrics), recollits a l'objectiu 7.\nTot això en el marc del compromís ferm de l'empresa de contribuir a l'adaptació i la mitigació de la crisi climàtica (objectiu 13). Un compromís amb el qual ja ha aconseguit reduir les seves emissions de CO2 un -34% l'any 2020, per continuar avançant amb rumb fix cap a una reducció del -60% l'any 2030 i assolir l'objectiu de ser un celler neutre en emissions de carboni l'any 2050.


Mostra d'art de temàtica LGTBI al Centre Cívic Trinitat Vella | betevé\nL'exposició, anomenada "La col·lectiva", forma part de la programació de la festa L'Orgull de la Trini\nEster Magdaleno | Laura Siles | dijous, 27 de juny del 2019, a les 13.42\nGairebé una vintena d’artistes participen en l’exposició conjunta “La col·lectiva”. La mostra es pot veure al Centre Cívic Trinitat Vella fins al 29 de juny i ha estat comissionada per diverses entitats del barri com són Els Triniteiros, l’associació Maletas Viejas i la Coordinadora Trinitat Vella.\nPeces d’art de temàtica LGTBI\n“La col·lectiva” inclou peces artístiques molt diferents però totes pretenen ser elements de reivindicació social. Hi ha quadres pintats amb tècniques diverses: oli, tècnica mixta i pastel. També hi ha il·lustracions, collage digital, fotografia i poesia.\nPel jove il·lustrador de 18 anys Juan Maricón, aquesta és la primera exposició: “Intento transmetre al públic les desigualtats que patim les minories, les dones i el col·lectiu LGTBI. I ho faig d’una manera humorística i sarcàstica. Estic molt emocionat per haver participat en aquesta exposició”, explica.\n‘La primera monja obertament lesbiana’\nCom ell, 15 artistes més mostren una o diverses peces en aquesta exposició conjunta. La il·lustradora Hola Karma és ja la tercera vegada que exposa al Centre Cívic Trinitat Vella i ha creat les peces especialment per a la mostra: “La meva obra es diu ‘La primera monja obertament lesbiana’. És una obra molt visceral que combina diferents tècniques artístiques. He emprat oli, tinta xinesa, he cremat la tela… Últimament treballo molt en digital i em venia molt de gust emprar les mans”, explica Hola Karma.\nLa festa L’Orgull de la Trini serà el 20 de juliol\n“La col·lectiva” forma part de la programació de L’Orgull de la Trini, el primer esdeveniment del Pride que se celebrarà a la Zona Nord de la ciutat. Està promogut per les entitats Els Triniteiros, Maletas Viejas, la Coordinadora Trinitat Vella i la comissió de festes amb el suport del Centre Cívic Trinitat Vella. La festa es va ajornar fa unes setmanes a causa del temporal de pluja que va afectar la ciutat, i està previst que se celebri finalment el dissabte 20 de juliol al Parc de la Trinitat. L’esdeveniment començarà amb la Colla Castellera Jove de Barcelona i finalitzarà amb l’actuació de Sonia Madoc, exintegrant del grup Sonia y Selena. Entremig s’han programat 11 hores d’actuacions musicals i dansa, sessions de DJ, tallers infantils, ràdio en directe, exposicions i fins i tot signatures de llibres.\n— exposició — il·lustració — joves — LGTBI\nPride Barcelona 2019 celebra els 50 anys de Stonewall\nLes famílies amb orgull del Pride Barcelona 2019


Édouard Levé, Autoretrat - Suïcidi | Pere Calonge • Trapezi\nPublicat per Pere Calonge • 12 de desembre de 2018\n“Tot el que escric és veritat, però què importa?”, afirma Levé en les últimes pàgines d’Autoretrat. Importa poc, és cert, però el fet és que en el díptic que aquesta obra forma amb Suïcidi, l’autor planteja un joc d’espills radical entre ficció i realitat, però també entre el jo i el tu, entre obra i vida, entre vida i mort. Fins al punt que, uns dies després d’enviar l’original de la seua última obra a l’editor, Levé es va suïcidar. Pintor, fotògraf i escriptor, Édouard Levé (1965-2007) va publicar tres llibres de fotografies, va pintar centenars de quadres —molts dels quals va acabar cremant— i va deixar una obra escrita formada per quatre títols. D’aquests, només els dos últims estan disponibles en català: Autoretrat (2005) i Suïcidi (2008), dues obres sense concessions amb dos títols contundents, directes i temàtics, sense espai a l’ambigüitat ni al doble sentit.\nQuid Pro Quo, Pollença, 2018\nAutoretrat es podria llegir com una col·lecció d’aforismes que s’han imprés tots junts, separats per un punt i seguit, reunits en un únic paràgraf. Es podria si no fóra perquè Levé hi situa costat amb costat la sentència més lúcida sobre el tema més profund amb la frase més banal sobre el fet més quotidià. L’autor hi dibuixa un autoretrat, i li val tant el pensament sobre la literatura o l’art com el recompte dels parells de calcetins que té al calaix. Totes les frases del text semblen tenir el mateix valor, i això explica en bona mesura la tria de l’estructura de l’obra. Sense un ordre aparent, Levé hi acumula reflexions profundes i comentaris trivials de manera minuciosa, quasi esquizofrènica. Com pensaments involuntaris, gairebé automàtics, amb aparença de sinceritat, de retrat honest. Hi escriu d’ell mateix o de les coses que veu, que somia o que desitja: fílies i fòbies, obsessions i rituals, les seues normes de vida; el sexe, els amics, els objectes que té; el cinema, la literatura, la música… “Sóc inesgotable sobre el meu propi tema”, assegura.\nLevé enceta Autoretrat amb una referència a Perec, i esmenta en un altre moment un joc literari de l’Oulipo. Afirma que prefereix Raymond Roussel a James Joyce. Que mai no podrà amb A la recerca perquè quan arriba al final no recorda el principi. I que aprecia la simplicitat de la llengua bíblica. De vegades el seu punt de vista és realista, però moltes altres observa la vida amb estupefacció, i llavors és més aviat oníric o absurd. Esperit fluctuant, tan prompte es mostra decidit com dubtós, tan prompte pot obrir-se i apropar-se com —tot el contrari— tancar-se i resultar esquerp. “Per descriure la meva vida amb precisió m’hi estaria més temps que vivint-la”, afirma. En ocasions és intens, en altres més capritxós, excèntric o provocador, i quasi sempre caòtic i incontinent. Indirectament, els lectors som interpel·lats a mirar-nos-hi com en un espill, a contrastar la percepció que tenim de nosaltres mateixos amb els trets que Levé s’hi atribueix.\nAl contrari del que es podria esperar, el to de la veu narrativa és reflexiu i en ocasions melancòlic, però poques vegades decididament pessimista. La seua és una prosa freda, aparentment distant i —fins i tot— notarial; un llenguatge directe i despullat, amb el mínim d’artifici. “Estic més interessat en la neutralitat i l’anonimat de la llengua comuna que en els intents dels poetes de crear la seva pròpia llengua, l’informe factual em sembla la poesia no poètica més bella que hi ha”. El fet és que —sense abandonar mai la sobrietat estilística— la successió de frases més o menys breus, contundents i afilades va creant una cadència hipnòtica. El text funciona per acumulació. Escrivia Gómez Dávila que els seus aforismes formaven una composició puntillista, el resultat de la qual era ell mateix. Però en Levé, els punts són molt més punts que en Dávila, més minúsculs, més aïllats els uns dels altres. En Dávila, cada aforisme és un món en si mateix, profund i carregat de sentit. La majoria de les frases de Levé, en canvi, resulten banals separades del conjunt. El seu text adquireix sentit per concentració: no és una autobiografia ni unes memòries, és només una llista; però funciona com un veritable autoretrat construït a còpia de punts.\nNomés una nota trenca l’estructura que ha seguit disciplinadament en tota la resta; una nota molt més extensa, en la penúltima pàgina del llibre, que parla de l’amic a qui dedicarà Suïcidi. Un amic de l’adolescència que, als vint-i-cinc anys i sense motiu aparent, es va disparar un tret al cap amb un fusell. Però, ja abans d’arribar a aquesta nota més explícita, se’n poden trobar d’altres que prefiguren la seua última obra. En certa forma, doncs, Suïcidi continua Autoretrat; parteix de la història de la mort de l’amic per tal d’ampliar-la. Escrit en segona persona i en passat, és —en principi— un retrat d’aquest amic mort; un retrat, però, en què les poques certeses s’hi combinen amb una majoria de dubtes, conjectures i hipòtesis. No tant per intentar dilucidar les causes de la decisió de suïcidar-se —cosa que Levé no fa— sinó per provar de reconstruir-ne la personalitat. Com en Autoretrat, són afirmacions sense cap ordre aparent, inconnexes, més profundes o més banals, les que van dibuixant la figura de l’amic: “Descriure la teva vida en ordre seria absurd: et recordo a l’atzar. El meu cervell et ressuscita per detalls aleatoris, com si tragués una boleta de dins un sac”. La diferència és una estructura més canònica que en aquella, menys anàrquica, amb oracions més extenses i l’ús de punts i apart per dividir el text en uns paràgrafs que —això sí— tant poden ocupar mitja línia com quatre pàgines. En definitiva, una obra més narrativa que Autoretrat.\n“En art, retirar és perfeccionar. Desaparèixer t’ha deixat gravat en una bellesa negativa”, podem llegir en Suïcidi. La primera part de l’afirmació, referida a la mort de l’amic, pot aplicar-se també a l’estil de la seua prosa, especialment en Autoretrat. Llegida en conjunt, es pot entendre com una indicació a ell mateix, com un indici. De fet, tot i que parla a un tu, tot i que parla d’un amic, arriba un moment que sembla que ho fa davant de l’espill, que el tu es confon amb el jo, que sembla que parle d’ell mateix. Potser va trobar que aquesta segona persona omniscient era una altra manera —complementària a la més directa d’Autoretrat— d’escriure d’ell mateix. És el fil conductor que uneix totes dues obres: en primera o en segona persona, en present o en passat, pensar-se ell mateix, i dibuixar-s’hi. Hi ha idees que en Suïcidi adjudica a l’amic i que en Autoretrat, en canvi, havia afirmat en primera persona. Hi ha la mateixa obsessió per aturar el temps —“Les arts que es despleguen en el temps m’agraden menys que les que l’aturen”—, per detenir l’evolució de les coses quan encara són una promesa, fins i tot abans d’una plenitud que inevitablement ja n’anticipa la decadència. I, sobretot, el que no hi ha en cap dels dos títols és pornografia ni exhibicionisme.\nSuïcidi es tanca amb una col·lecció de tercets que Levé atribueix al seu amic, i que la dona hauria trobat després de la seua mort. L’últim d’aquests tercets diu: “La felicitat em precedeix / La tristesa em segueix / La mort m’espera”. Però, no cal dir que el suïcidi de Levé és l’autèntic final de l’obra. Un desenllaç que obliga a fer una lectura retrospectiva de tots dos llibres, a reinterpretar-los amb una altra clau de lectura, a llegir-los com les dues cares d’una mateixa moneda; en aquest cas, d’un mateix retrat essencial. Com una autoficció portada a l’extrem, gairebé com un escarni.\nEtiquetes: Édouard LevéfrancésnarrativaQuid Pro Quo


Adeu a les potes de gall\nDiversos mètodes eliminen les arrugues dels ulls\nActualitzada 10/04/2017 a les 13:11\nEl múscul orbicular dels ulls ens permet tancar els ulls amb força. La pell que el cobreix és molt fina, i es va arrugant amb el pas del temps, sobretot al riure, o quan ens molesta el sol o hi ha molta llum. Com que a la vida no hem de deixar mai de riure, avui parlarem de com tractar aquestes arrugues que es formen al voltant dels ulls, les que anomenem vulgarment potes de gall.\nPrimer de tot cal recordar que necessitem una crema cosmètica específica per aquesta zona, precisament per la sensibilitat d’aquesta pell. Més enllà d’això, el primer tractament estètic serà injectar una mica de toxina botulínica. És un tractament ràpid i molt efectiu per una determinada zona de l’orbicular dels ulls, la part exterior, on es formen les arrugues. Després de vuit dies veurem si ens queden arrugues en la zona més baixa, on no podem punxar toxina botulínica perquè ens podria provocar un efecte indesitjat. Aquestes arrugues més baixes les haurem de tractar augmentant una mica el pòmul (amb els anys també hi perdem volum ossi), amb un àcid hialurònic específic o amb un producte com la policaprolactona, que ens induirà la formació de col·lagen propi i ens ajudarà a tenir una pell més tersa. Si tot i així ens queden arrugues que eren molt antigues i no les hem pogut treure, podem fer un tractament amb PLEXR o làser de plasma. Uns fils monofilaments també poden densificar la pell en aquesta zona, donant-li més fermesa.\nVeuen una vegada més que per tractar un problema estètic, depenent de la seva intensitat, podem utilitzar diversos tractaments que es complementaran i tindran una acció sinèrgica. Començarem pel més efectiu i amb menys efectes secundaris, i el complementarem amb els altres pas a pas, sempre cuidant que l’aspecte sigui natural. Per tot això, és imprescindible el consell d’un bon professional de medicina estètica que ens indiqui quin tractament s’hauria de fer en el nostre cas particular.\nUn pacient, un tractament\nCom sempre, cal fer un bon diagnòstic del problema i el seu grau, valorant les particularitats de cada pacient. Per exemple, a una persona amb uns pòmuls molt prominents serà més convenient tractar el problema amb un àcid hialurònic més superficial, per tal de no donar-li més volum. Diferent és si trobem un pacient que té els pòmuls poc volumi-nosos.


Bufet d'Advocats Ventura Garcés López Ibor amb atenció Xina\nLa vocació internacional de Ventura Garcés López-Ibor es fa palesa en tots els àmbits del despatx.\nTenim àrees especialitzades i estructures que ens permeten assessorar clients estrangers en la seva activitat a Espanya i acompanyar els clients nacionals en la seva activitat comercial i empresarial a l'exterior.\nLa internacionalització requereix poder tenir un accés ràpid a l'estranger a un assessorament jurídic de qualitat, fiable i ben coordinat amb l'assessoria jurídica local.\nLa nostra pràctica internacional ha permès que desenvolupem una xarxa de best friends en els principals centres econòmics del món. Aquesta xarxa de col·laboradors facilita als nostres clients l'accés a un servei de qualitat, àgil i complet, de cobertura internacional.\nEl nostre equip multidisciplinari de professionals té pràctica i experiència en l'assessorament a clients procedents de diversos sectors empresarials. La nostra firma acompanya les empreses espanyoles que volen operar a França i també empreses francòfones que volen fer negocis al nostre país, i els brinda una implantació còmoda a Espanya.\nDisposem de corresponsals a França amb els quals treballem tant en l'àmbit professional com en el doctrinal, i també col·laborem amb associacions franceses per donar-los suport i informar-les de la pràctica legal a Espanya en matèries del seu interès.\nAmb l'objectiu d'atendre els clients de llengua alemanya del despatx, el German Desk està format per un equip de professionals de llengua materna alemanya que té una àmplia experiència i coneixements sobre assessorament a empreses de múltiples sectors, tant en assumptes a Espanya com en transaccions internacionals relacionades amb el sistema jurídic, fiscal i empresarial germànic.\nVentura Garcés & López-Ibor treballa amb empreses espanyoles que volen operar en mercats de parla alemanya, com Alemanya, Àustria i Suïssa, però també assessora clients d'aquests països que duen a terme operacions a Espanya i els garanteix un assessorament de qualitat, àgil i complet en el seu propi idioma.\nComptem amb advocats xinesos, la qual cosa ens permet assessorar tant clients espanyols que operin en territori xinès com nacionals i empreses xineses a les seves activitats a Espanya. Gràcies a això podem oferir un valor afegit rellevant i serveis de qualitat als nostres clients.\nAvís Legal, Condicions d'Ús, Política de Privacitat i Política de Cookies


El sènior femení del Club Rem Mataró a un pas d'un nou títol | Mataró Audiovisual\nJosep Maria Spà dj., 01/08/2019 - 10:03\nAquest proper cap de setmana acaba la lliga catalana de llagut. Ho fa a Deltebre amb la sisena i última regata, i en una competició molt oberta a la categoria sènior femenina. Una classificació, que lidera el sènior femení del Rem Mataró, però amb només 2 punts d’avantatge respecte el seu immediat perseguidor, el Rem Badalona. Les badalonines han aconseguit ajustar la classificació amb la darrera victòria aconseguida a Sant Antoni Calonge. I per tant el triomf final estarà en joc en els darrers 1500 metres de la temporada.\nDels altres equips destacar l'evolució que ha fet el sènior masculí, que s'ha convertit en un habitual de les finals B,. Per tant situat entre els primers 7 o 8 equips, millorant els resultats de la darrera temporada on s'havia de conformar a quedar al voltant de la posició número 154. En el cas de les categories de veterans masculins i femenins el club confia en poder millorar el treball de cara a properes temporades.\nLa sisena regata d’aquesta Lliga Catalana de Llagut preveu emocions fortes i des del Rem Mataró, els capgrossos esperen poder celebrar una nova victòria. D'aconseguir-ho seria el tercer títol de l'equip, després que el 2016 sumés el primer i la temporada passada aconseguís també la primera plaça.


Inclou set articles que es corresponen amb la modificació de set normes amb rang de llei que incideixen de manera directa en la igualtat entre dones i homes.\nLlei catalana d'igualtat entre dones i homes.\nAquesta llei té per objecte establir i regular els mitjans i les mesures per a fer efectiu el dret a la igualtat i a la no-discriminació per raó d’orientació sexual, d’identitat de gènere o d’expressió de gènere, en els àmbits, tant públics com privats, sobre els quals la generalitat i els ens locals tenen competències.\nPretèn remoure els obstacles que impedeixen la igualtat efectiva entre dones i homes, guiada pel principi constitucional. Alhora, el text inclou la incorporació al sistema educatiu de la formació en matèria d'igualtat i el foment de l'ensenyament i la recerca en matèria d'igualtat en l'àmbit de l'educació superior. També fa referència a la responsabilitat social de les empreses, pel que fa a la seva responsabilitat per emprendre accions en matèria d'igualtat.\nLlei Orgànica 6/2001, de 21 de desembre, d'Universitats. Incorpora en el seu redactat la necessitat de creació de programes i polítiques específiques per garantir, fomentar i aconseguir la igualtat d'oportunitats, en tots els seus àmbits: docència, recerca, gestió i govern. També disposa que l'estructura organitzativa de les universitats compti amb "unitats per al desenvolupament de les funcions relacionades amb el principi d'igualtat".\nMesures de protecció integral contra la violència de gènere.\nAquesta llei té per objecte regular el canvi de la inscripció relativa al sexe d'una persona en el Registre civil, quan la inscripció no es correspon amb la seva vertadera identitat de gènere. També preveu el canvi del nom propi perquè no sigui discordant amb el sexe reclamat.\nDirectiva 2004/113/CE del Consell, de 13 de desembre de 2004, per la qual s'aplica el principi d'igualtat de tracte entre homes i dones a l'accés a béns i serveis i el seu subministrament. La Directiva té per objecte aplicar la igualtat de tracte entre homes i dones per tal d'estendre el principi d'igualtat de tracte més enllà de l'àmbit del mercat laboral i la vida professional a altres àrees de la vida quotidiana.\nConstitució Espanyola article 10.\nLlei Orgànica 4/2007, de 12 d'abril , per la qual es modifica la Llei Orgànica 6/2001, de 21 de desembre, d'Universitats. Aquesta reforma introdueix la creació de programes específics sobre la igualtat de gènere i d'ajut a les víctimes del terrorisme. La igualtat entre homes i dones, els valors superiors de la nostra convivència, el foment del valor del diàleg, de la pau i de la cooperació entre els pobles són valors dels quals la universitat ha de tenir cura de manera especial.\nConstitució Espanyola article 14\nConstitució Espanyola article 27\nConstitució Espanyola article 9.2\nConstitució Espanyola article 44\nConstitució Espanyola article 35


SOCXO: Màrqueting de promoció amb preus basats en el rendiment | Martech Zone\nCom a part del panorama del màrqueting de contingut, el màrqueting digital ha estat fins ara l’enfocament preferit per a les marques per arribar i atraure el seu públic en línia. El model típic de màrqueting digital comprèn una combinació de màrqueting per correu electrònic, cerca i xarxes socials i fins ara ha utilitzat un enfocament de pagament i fórmula per crear i distribuir contingut de marca en línia.\nNo obstant això, hi ha hagut reptes i debats sobre l’estratègia, la mesurabilitat, els resultats i el ROI de l’enfocament de mitjans de pagament del màrqueting digital. Tot i que el correu electrònic i la cerca poden proporcionar un valor estàndard de la mesura de màrqueting, el màrqueting de xarxes socials s’enfronta a canvis algorítmics constants i un valor tangible baix de interacció amb els usuaris als canals de xarxes socials\nEl sant grial de l’abast orgànic de contingut de pagament o anuncis a les xarxes socials ha estat un repte constant.\nÉs ben evident que el contingut generat per l'usuari té més importància que les publicacions de marca / anuncis i que el contingut d'amics, familiars i companys té més rellevància i interacció dels usuaris als canals de xarxes socials.\nHumanitzar el màrqueting en xarxes socials a través de defensors de marques de confiança\nAdvocacy Marketing, un concepte o fenomen en evolució de màrqueting de contingut, té com a objectiu resoldre alguns dels reptes anteriors per a les marques. Advocacy Marketing és un canal de màrqueting social integral per a marques a través dels seus grups d'interès.\nAdvocacy Marketing a través de plataformes com SOCXO dóna un enfocament lateral al màrqueting de marca creant un teixit de xarxes socials per a empreses que adopti els principis i imiti el comportament de les xarxes socials a les empreses.\nEl màrqueting de promoció, en paraules senzilles, permet a les marques:\nAprofiteu els grups d'interès (empleats, exalumnes, socis, clients i fans) d'una marca\nConsulteu-los i oferiu-los contingut rellevant i rellevant per a la marca\nCrear confiança, transparència i implicar-los tàcitament com a defensors de marques\nDistribuïu i amplifiqueu aquest contingut rellevant de marca a les xarxes socials i xarxes de comunicació\nMillorar l’abast orgànic i la participació del contingut a les xarxes socials\nAugmenteu el valor de la marca intangible i el valor comercial tangible de les marques\nAvantatges de màrqueting de promoció\nConnecta tots els grups d'interès (empleats, antics alumnes, socis, clients i fans) en una única plataforma web i mòbil per connectar-se i interactuar amb la marca en qualsevol lloc i en qualsevol moment\nCrea un canal de comunicació transparent i fiable per a l’empresa / marca amb la seva plantilla interna i externa\nPermet als empleats i socis obtenir coneixements sobre les iniciatives de la companyia, les tendències del mercat / indústria, la informació dels competidors, les innovacions de productes i serveis\nProporciona accés al contingut de marca en termes de campanyes de màrqueting, campanyes de feina, campanyes de productes, blocs, contingut d’aprenentatge i informació del mercat extern\nAprofita els seus empleats per expressar les seves idees i opinions com a contingut de lideratge i coneixement\nAnima els empleats, els socis, els clients i els fans com a defensors de la marca a ampliar el contingut a través de les seves xarxes socials i de comunicació i convertir-se en microinfluents de la marca.\nFacilita la marca personal dels seus empleats a les xarxes socials: marca dels empleats\nPermet les iniciatives de venda social, contractació social i amplificació de marca mitjançant Advocates\nEscolta les expressions dels empleats, dels socis sobre el contingut, les opinions\nReconeix, gamifica i premia els defensors del suport a la marca\nMillora el compromís, la retenció i la satisfacció dels empleats\nMillora la cultura i el compromís del lloc de treball entre els equips de la línia de negoci\nCom ho fa SOCXO?\nSOCXO ha estat un dels primers participants i forts candidats al panorama del màrqueting de contingut i promoció. La majoria de les plataformes actuals de l’espai Advocacy Marketing només han atès les necessitats dels professionals del màrqueting en termes de distribució de contingut o necessitats de comunicació interna al lloc de treball.\nTot i això, SOCXO s’ha diferenciat satisfent no només les necessitats dels professionals del màrqueting en una empresa, sinó que els ha permès a ells i a altres equips de la línia de negoci com PR, RRHH, Vendes, Producte i el lideratge interactuar contínuament amb els seus grups d’interès. múltiples aplicacions d'intervenció i compromís per mantenir els empleats connectats amb la marca i l'empresa.\nSOCXO té com a objectiu proporcionar una oferta senzilla i diferenciada juntament amb un fort sistema d’embarcament i gestió de l’èxit del client per implementar el màrqueting de promoció i el compromís en cada marca.\nA més d’ajudar les empreses a ampliar el seu contingut de marca a les xarxes socials a través dels seus defensors de marques, SOCXO ajuda les empreses a ampliar els seus empleats i a crear marca personal també a les xarxes socials.\nSOCXO és líder en la promoció del concepte de màrqueting de promoció a l’Índia i recentment introduït als Estats Units amb més de 25 marques com a clients en el termini d’un any després de llançar la seva oferta el 2017.\nCaracterístiques i diferenciadors del producte SOCXOs\nCreació i descobriment de contingut: Per eliminar el repte constant de crear i identificar contingut nou, SOCXO ofereix les funcions per obtenir i publicar automàticament contingut de marca de blocs, pàgines de xarxes socials i altres feeds, filtrar aquest contingut i afegir recomanacions de contingut.\nModeració i publicació de contingut: Mitjançant la moderació intel·ligent del contingut, les marques poden assegurar-se que s’adhereixen a les polítiques de comunicació i oferir contingut rellevant / ben informat als seus empleats, socis i clients. Els administradors de contingut poden establir filtres per publicar contingut automàticament als usuaris mitjançant calendaris de contingut i configurar la caducitat del contingut per eliminar-lo del prestatge. Els usuaris defensors poden configurar horaris per compartir contingut a les seves respectives pàgines de xarxes socials.\nGamificació i recompenses - La gamificació integrada assigna punts a l’activitat de l’usuari a la plataforma per crear, publicar i compartir contingut i participar en aplicacions internes. Els taulers de lideratge i les insígnies permeten als professionals del màrqueting premiar i reconèixer els defensors actius que contribueixen a la promoció i el compromís de la marca. Funció de creació i bescanvi de recompenses per permetre als administradors incentivar la participació dels empleats amb el contingut de la marca.\nAnalítica i interacció - Dades analítiques distintives de tots els canals de xarxes socials sobre contingut i interaccions dels usuaris, incloses la generació de clients potencials, les pàgines vistes, les sessions i les mètriques d'interacció. Integració amb Google Analytics, així com informes clau sobre contingut de tendència, contingut més compartit i etiquetes d'usuari més actives.\nAplicacions mòbils de marca - SOCXO ofereix aplicacions mòbils de marca única i individual a cada marca per personalitzar la sensació de l’aplicació per als seus defensors (usuaris)\nMentre que altres jugadors de la plataforma es centren només en compartir contingut com a funció clau del seu producte, SOCXO creu fermament que els empleats compromesos són els millors defensors. Per això, SOCXO està creant una barreja complementària de funcions de valor afegit per satisfer la gamma d'objectius del màrqueting de promoció.\nA més de l’aspecte fonamental de compartir i mesurar el contingut de la marca, SOCXO ofereix fortes funcions d’interacció dels empleats, funcions d’imant de plom i informació cognitiva basada en dades per mantenir connectats els defensors de la marca amb la marca i la plataforma mitjançant aplicacions de microservei:\nEl descobriment de contingut programàtic únic de SOCXO mitjançant paraules clau semàntiques ajuda a obtenir i filtrar contingut relacionat amb la marca automàticament del web en temps real, reduint així l’esforç de buscar contingut fresc cada dia\nLes enquestes d’opinió i les microaplicacions d’enquestes proporcionen participació en temps real i retroalimentació contínua dels defensors\nMesura de l'experiència dels empleats per obtenir informació sobre la implicació i la satisfacció dels empleats\nIntegració amb sistemes de gestió de continguts d'aprenentatge i CRM\nComplements integrats de generació de clients potencials i crida a l'acció per a l'amplificació de contingut de marca / contingut rellevant a llocs externs\nSeguiment i mesurament de totes les campanyes de generació de clients potencials\nAnàlisi cognitiva de la participació d’usuaris i continguts per personalitzar el contingut\nAvantatges de SOCXO\nPreus basats en el rendiment de SOCXO\nSOCXO és l'única plataforma de màrqueting de promoció que ofereix un model de preus basat en el rendiment, en lloc d'un preu basat en l'usuari que els venedors consideren un cost incommensurable. El model únic de pagament per acció de SOCXO està clarament alineat amb l’activitat i el resultat esperats del comportament dels usuaris a la plataforma, que consisteix a compartir contingut de marca a les seves xarxes de xarxes socials.\nEls professionals del màrqueting han adoptat durant molt de temps mètriques unitàries i preus de rendiment per al màrqueting de contingut en termes de cost per impressió, cost per clic i cost per client potencial, etc. de SOCXO cap als seus objectius en màrqueting de promoció.\nL’advocacia com a concepte i fenomen de màrqueting està preparat per guanyar una major visibilitat i força entre les marques i les agències el 2018. L’advocacy Marketing ha trobat el seu espai a l’espai de màrqueting de contingut juxtaposat al correu electrònic, a la cerca i al màrqueting a les xarxes socials canal alternatiu per contribuir, promoure i ampliar contingut a través de mitjans orgànics, fiables i autèntics.\nSOCXO, amb la seva plataforma SaaS i mòbil diferenciada, té ganes de donar suport a les marques que desitgen aprofitar-lo.\nObteniu una prova SOCXO gratuïta\netiquetes: promoció del màrquetingincidència en la marcaContent Màrquetingdefensa de clientsdefensa dels empleatsCompromís dels empleatsgamificationPromoció de socisContractació socialsocial sellingsocxo


Bovalar – Pàgina 241 – Fons Dr. Pere de Palol\n[Detall d’un sector del poblat d’El Bovalar]\n[Detall d’un sector del poblat d’El Bovalar] Registre: 000080 Fons: Arxiu documental Format: Fotografia Data: 1980 Zona geogràfica: El Bovalar ; Seròs, Segrià Matèries: Localitzador: FF-0022 Nota: Gestió dels drets: Còpia permesa amb finalitat d’estudi o recerca citant la font. Per a qualsevol altre ús cal demanar autorització. Citació: “Document conservat al Centre de documentació […]\n[Baptiseteri d’El Bovalar]\n[Baptiseteri d’El Bovalar] Registre: 000064 Fons: Arxiu documental Format: Fotografia Data: 1969 Zona geogràfica: El Bovalar ; Seròs, Segrià Matèries: Localitzador: FF-0006 Nota: Gestió dels drets: Còpia permesa amb finalitat d’estudi o recerca citant la font. Per a qualsevol altre ús cal demanar autorització. Citació: “Document conservat al Centre de documentació de l’Institut Català d’Arqueologia […]


Ressenya de la traducció catalana de Josep Maria Pinto d'un nou volum d''A la recerca del temps perdut'\nChiara Mastroianni va interpretar el personatge d'Albertine a 'El temps retrobat', de Raoul Ruiz. Les films du lendemain\nCom que Albertine ha fugit sense acomiadar-se –molt pròpiament “a la francesa”–, el narrador viu submergit en un estat de perpètua sotsobra. “Ha demanat les seves maletes” i “se n’ha anat”: les frases tallants de Françoise, la múrria criada (“pagesa medieval”, segons el seu amo) que mai ha estimat l’antiga noia en flor, violenten el seu amant, en el que tenen de precisament i dolorosament taxatives. Traïció? El narrador no en té cap dubte i hi desembeina la seua llegendària capacitat aforística, sempre al servei de la metàfora somàtica: “Cadascun té la seva manera pròpia de ser traït, com té la seva manera de refredar-se”; “El dolor és un modificador tan potent de la realitat com ho és l’ebrietat”.\nLa jove ha volat, això és un fet. El seu nom –el fetitxisme del seu nom– obsedeix l’amant abandonat, el cervell del qual acaba convertit en un mur qualsevol, on grafiters passavolants es diverteixen a fer gargots, i el deixen tot “enterament cobert pel nom mil vegades reescrit d’aquella a qui estimem”. Però el narrador no es resigna: envia el seu amic Saint-Loup a la Turena, on creu que hi ha Albertine, per mirar de convèncer-la perquè torne a París. Quan la noia s’assabenta de la jugada, li escriu: si em necessites, confessa a l’amant abandonat, només has de dir-m’ho. Però aquest, orgullós, li retruca que no li fa cap falta, a pesar que la seua absència el crema per dins. “Com més avança el desig –reflexiona– més s’allunya la possessió veritable”. Després s’ho repensarà i voldrà fer-la tornar, però llavors ja és massa tard: un telegrama de la senyora Bontemps informa que Albertine –neboda seua– ha mort com a conseqüència d’una inesperada caiguda del cavall durant una passejada. I em disculparé poc per revelar aquest punt neuràlgic de l’argument: qui s’haja disposat a llegir aquesta obra com una novel·la d’enjòlit hauria de buscar d’altres maneres de fer el ridícul...\nL'escriptor Marcel Proust.\nUn monument funerari a la llengua\nLa desaparició d’Albertine, doncs, és completament irreversible. I llavors el volum s’endinsa en una operació d’estimulació sensorial de la memòria, i el temps congelat s’articula en una immensa i meravellosa redundància. La prosa es resol en un lirisme acendrat, una epifania cosmogònica. L’home, aquest “ésser amfibi” que es troba simultàniament submergit en el passat i en el present més vívid, sap com ordir la trama necessària perquè la memòria mantinga “la vida real”, que és purament mental. Tot és dins el nostre interior en flama, per això no té importància la mort: l’amant restant continua amb les velles obsessions referides al caràcter i els gustos d’Albertine. ¿Tenia realment apetències sàfiques? Envia missatgeres a esbrinar-ho, indaga en les seues amistats. Aimée li diu que sí i li refereix alguns torbadors episodis d’Albertine als banys públics de Balbec, l’antic paradís perdut de la parella, allà on la jove tristament traspassada es va revelar al narrador amb tota la seua màgia de “noia en flor”. Andrée, al seu torn, ho nega tot. La vida és un gran mirall rotatori, que no pot deixar de reflectir una realitat ambigua.\nÉs llavors quan ens adonem que som davant d’un monument funerari però no a una dona sinó a la llengua francesa. Proust ha construït, amb l’excusa d’Albertine, un gran cadafal per dipositar-hi les flors més belles per a aquest idioma que excel·leix per ell i en ell mateix, com una nau encesa brillant al lluny dins un oceà de vulgaritat. Després d’això es podrà seguir usant aquest idioma per fer literatura, però res no serà ja igual.\nMarcel Proust literatura francesa El cercle de Viena


La Cursa El Cortés Inglés acompleix 40 anys de servei a la ciutat\nPosar la mirada enrere serveix per adonar-se del ràpid que passa el temps i en moltes ocasions el mal que s'ha aprofitat. La vida és més curta del que sembla quan les persones s'adonen que a la vida, la gran majoria no han res fet del que volien, sinó el que li han marcat altres persones. Les circumstàncies els han portat a aquest camí sense retorn al principi de les seves voluntats.\nJa han passat 40 anys des de la primera Cursa El Corte Inglés. Un esdeveniment esportiu esperat per la ciutat i l'excusa per als de fora de poder estar presents en una ciutat com Barcelona, córrer, passejar pels carrers d'aquesta ciutat cosmopolita. Unes 50.000 persones, la majoria dones han pres part en aquesta tradicional cursa.\nMolt ha plogut des de la primera edició, amb els canvis polítics, socials, fins i tot esportius. Però el Corte Inglés sempre ha volgut ser present a la ciutat a través de l'esport, la cultura i l'oci. Però ho ha fet amb discrepción, sense prepotència i obert a caminar en paral·lel amb la mateixa. El protagonisme sempre ha estat de la ciutat, de les seves institucions, els seus clients i dels seus empleats.\nLa ciutat de Barcelona, mai li agradecederá el sufiente la tasca que ha realitzat al llarg de tots aquests anys, i ho segueix fent La Cursa El Corte Inglés sempre ha tingut i segueix en la mateixa línia, una part esportiva, lúdica, però també de compromís social. Cada any ha estat solidària. Aquest any l'Associació Pallapupas, el grup de pallassos que es dedica a entretenir nens als hospitals, ha estat la beneficiària de l'esdeveniment, repartint-milers de nassos vermells perquè els participants els puguin lluir durant tota la carrera com a símbol mundialment conegut.\nAl lliurament de premis d'aquesta edició sí que ha assistit l'alcaldessa de Barcelona, Ada Colau, com és la seva obligació. No sempre ha estat així. Però com es diu, ha complert amb el seu deure institucional, encara que estigui ja en plena campanya electoral.\nSempre recordaré la figura de Jordi Pintó, tot un símbol del Corte Inglés a Catalunya, magnífic professional, discret i eficient. Tot un exemple. Ara des de la seva jubilació, el seu lloc l'ha ocupat, un altre magnífic professional ,Jordi Romañach, amb estils diferents, però seguint l'escola del mestre que per això ha estat al seu costat uns quants anys.\nFelicitats per a El Corte Inglés, per aquests 40 anys apostant per l'esport, els ciutadans i per la ciutat de Barcelona.


Nacho Fernández i Doc Pastor visiten La Bookman - Associació Oci Ficció Figueres\nNacho Fernández i Doc Pastor visiten La Bookman\nAhir diumenge, Dragon Fall, una col·lecció de còmics parodiant el manga i l’anime de Dragon Ball, dibuixat pels autors espanyols Nacho Fernández i Álvaro López, va ser el guanyador del premi “Millor Manga d’un Autor Espanyol”, concedit pel Saló del Manga de Barcelona. Més de 20 anys desprès de la finalització, aquesta gran saga i els seus autors s’han emportat aquest merescudíssim reconeixement!\nDit això, es tot un plaer anunciar-vos una de les activitats ja confirmades de les jornades Figueres Galàctica: Japan Connection. Ens visiten el dibuixant Nacho Fernández i l’escriptor Doc Pastor.\nLa cita serà el divendres 18 de novembre, a partir de les 19:30 h., a la llibreria Bookman de Figueres.\nD’en Nacho Fernández ja em parlat. Autor del famosíssim Dragon Fall (re-editat actualment per Dolmen Editorial), Kung Fu Mousse (Glénat), Juego de Poltronas (Panini Comics), El Supergrupo: el súperretorno (EDT), Los Mundos de Valken (Grafito Editorial), entre d’altres.\nDoc Pastor es l’autor de diversos llibres relacionats amb grans series de TV, com per exemple Los Sesenta no pasan de moda, Doctor Who: el loco de la cabina, 007: de espía a icono, o el més recent Star Trek: el viaje de una generación (els quatre de Dolmen Editorial). Descobrirem alguns dels seus projectes i publicacions vía Crowdfunding com Vestidos para el éxito (ja publicat), o la de ¡¡¡Batman!!! La inolvidable serie de los 60 (encara en curs).


La conferència 'Qui té por de les Fake News?' tindrà lloc aquest dijous 27 de febrer, a les 18:30h, al Teatre l'Artesana en el marc de la XXII Trobada pedagògica\nSalvador Alsius explicarà com influencien les "Fake news" en l'àmbit de l'educació ARXIU / DIARI DE L'EDUCACIÓ\nDijous, 27 Febrer 2020 07:53\nAquest dijous 27 de febrer, a les 18:30h i al teatre de l'Artesana, se celebrarà la XXII Trobada pedagògica, organtizada pel Grup de Mestres del Priorat. Enguany contarà amb la presència de Salvador Alsius, vicepresident del CAC (Consell Audiovisual de Catalunya), que farà la conferència 'Qui té por de les Fake News?', en què parlarà sobre l'educació mediàtica a l'escola i a casa.\nAlsius abordarà qüestions com la desinformació o la identitat digital, i donarà eines als educadors, als pares i mares de com ens hem de posicionar davant d’aquests potencials perills.\nL'entrada serà gratuïta i oberta a tota la comunitat educativa.


Un pres de Lledoners s'enfila dalt d'un mur durant dues hores per reclamar més trucades - Regió7 :: El Diari de la Catalunya Central\nUn pres de Lledoners s'enfila dalt d'un mur durant dues hores per reclamar més trucades\n?L'intern, que va escalar la paret gràcies a una cistella de bàsquet, va burlar la seguretat del centre ?No hi va haver perill que fugís a l'exterior\njosep sallent 18.05.2018 | 07:56\nPati intern d´un dels mòduls penitenciaris de la presó de Lledoners ARXIU/S. REDÓ\nUn intern de la presó de Lledoners de Sant Joan de Vilatorrada es va enfilar dimarts a la tarda a dalt d'un mur de més de quatre metres d'alçada, i no se'n va moure durant dues hores, segons va divulgar ahir el sindicat CCOO i van confirmar fonts del departament de Justícia. L'home, que amb aquesta acció volia reivindicar més drets penitenciaris, com ara fer més trucades, va acabar baixant voluntàriament. No hi va haver, però, cap perill que fugís a l'exterior perquè el mur que va escalar és una paret interna que separa dos patis interiors diferents.\nEls fets van tenir lloc dimarts a les 5 de la tarda a la secció d'Infermeria de Lledoners. L'home hi havia ingressat feia uns quants dies, després d'haver protagonitzat una vaga de fam al seu mòdul amb el mateix objectiu reivindicatiu. «Passa per èpoques més estables i d'altres en què es desestabilitza», afirmen fonts del centre.\nQuan era l'hora de sortir al pati, sense que se n'adonés ningú, va aconseguir escalar la paret. Primerament, va aconseguir arribar fins a una cistella de bàsquet collada al mur i, des d'allà, va saltar fins al capdamunt de la paret.\nDurant dues hores, els funcionaris del centre van estar negociant amb ell per intentar convèncer-l0 que baixés de la paret. L'home reclamava canviar de centre penitenciari i tenir dret a fer més trucades a l'exterior.\nLa situació va obligar el director general de Serveis Penitenciaris de la Generalitat, Amand Calderó, a presentar-se a Lledoners. Fonts de Justícia van explicar que ho va fer perquè sempre intenta ser present al lloc d'un incident.\nFinalment, al cap de dues hores, l'home va accedir a baixar voluntàriament mitjançant una escala que li van facilitar els mateixos funcionaris. Posteriorment, va ser ingressat al departament de règim tancat del centre.\nEl reclús en qüestió, que compleix condemna per delictes comuns, ja havia protagonitzat incidents similars a la presó de Brians 2, segons va denunciar ahir el sindicat CCOO, que és majoritari a Lledoners.\nEl secretari de la secció sindical de CCOO, Òscar Besa, qualifica l'incident de «greu». Besa exigeix al departament de Justícia que, «d'una vegada per totes, doni una solució als interns que protagonitzen aquest tipus d'incidents». També demana a Justícia que «no empitjori encara més la nostra precarietat laboral». El sindicat felicita el personal de servei «per la seva tasca i professionalitat».\nFonts de Justícia també van ressaltar que l'incident es va poder resoldre amb èxit gràcies a l'actuació dels caps de servei, que van poder convèncer el reclús.


Escola Ateneu Igualadí Ed. Infantil Experimentem…\nEd. Infantil Experimentem…\n03/05/2019 | Activitats generals, Ed. Infantil, Escola, Informació general\nEl dijous els Conillets, els Ocells i els Lleons, com tots els dijous, vam sortir a fer espais exteriors al pati. Quan estàvem endreçant el Dídac, de la classe dels Lleons,va trobar una carta al mig del pati.\nI sabeu a qui anava adreçada la carta?????? Als Conillets, als Ocells i als Lleons!! Ràpidament ens vam reunir i vam obrir la carta per descobrir qui ens l’enviava i què volia.\nLa carta ens l’havia enviat la Marie TotHoSap, una científica molt coneguda mundialment, i ens proposava convertir-nos en ajudants de científics.\nEvidentment, tots els nens i nenes que estàvem al pati, van contestar, enèrgicament, que SIIIIIIIIIIIIII!!!\nA la carta s’’acomiadava de nosaltres dient que aviat tindríem notícies seves.\nEl divendres ens vam trobar per parlar sobre els científics i la seva feina i, tot d’una, vam rebre la trucada de la Marie TotHoSap!! Ens avisava que havia enviat a l’Escola un sobre amb uns carnets, que ens acreditarien com a científics.\nI amb aquesta carta i la trucada de la Marie TotHoSap encetarem el nou projecte d’aquest tercer trimestre “Experimentem amb…”.\nAquest projecte el realitzarem tots els alumnes de 3, 4 i 5 anys barrejats en 4 grups. Durant tota una setmana, als matins, cada grup participarà en un taller, realitzant unes 3 propostes diferents. Totes les sessions tindran una mateixa estructura, amb una conversa inicial, en la qual es recolliran les hipòtesis i les diferents aportacions dels infants; una fase de desenvolupament, en la qual tindrà lloc l’activitat pròpiament dita; i una darrera fase, amb una conversa final, en la qual els infants compartiran els resultats de la proposta i les seves observacions, sensacions…\nEls alumnes passaran, al llarg del mes de maig, per tots els tallers. Els quatre tallers que realitzarem seran: aigua, pes, longitud i materials. La proposta es complementa amb un seguit d’activitats que es realitzaran a l’Espai Musical, les tardes de dimarts i divendres, en les quals es treballarà el so.


La "Mafalda" (dibuix de còmics), té la bola del món estirada en un llit d'hospital, està en observació, que li fa mal?\nNo posaré xifres, és difícil, però són bilions les que gastem al món en ARMAMENT. Sembla que hem perdut el cap, si ho comparem amb la realitat de la "nostra crisi" i la misèria que es viu en molts indrets del nostre planeta, hauríem de restar esgarrifats i avergonyits.\nSabem en aquests moments quants països estan en conflictes o guerres? Com paguen les armes? Quants morts a causa de la violència cega de qui utilitza aquests aparells, que són una important font d'ingressos de les fàbriques que les proporcionen?\nEl món està malalt, ningú pot estimar amb una arma a la mà. Es va començar a fabricar-ne per poder-se defensar, després es va continuar fabricant per poder continuar venent, això donava molts beneficis i llocs de treball. Més tard hem arribat a fabricar "guerres" per poder vendre més armes.\nSabem qui són els propietaris d'aquestes fàbriques? Hem de tenir present que els diners d'aquest negoci colossal, són amarats d'odi, de sang i de mort.\nPerquè no començar a retallar en ARMAMENT?\nPublicat per Recull de reflexions a 10:27


Nou protocol pels maltractaments de les persones grans - Social.cat\nNou protocol pels maltractaments de les persones grans\nEl nou document es presentarà el proper 13 de juny\nDivendres, 30 de maig de 2014 | 13:45 h\nD'aquí una setmana, el proper 13 de juny, es presentarà el nou protocol d'actuació davant els maltractaments a les persones grans coincidint amb el Dia Mundial de la presa de consciència de l'abús i el maltractament envers les persones grans.\nAquest nou document estableix de quina manera cal actuar i quins procediments haurien de seguir els professionals dels serveis socials que atenen a les persones grans quan se sospita d'algun tipus de maltractament.\nAquest protocol vol ajudar a explicar com cal actuar davant d'aquesta problemàtica, com també es fa amb la violència de gènere i envers la infància.\nAquest nou document no és tan sols una revisió del que es va publicar l'any 2007 sinó que presenta algunes novetats com la prevenció o la necessitat també d'abordar la intervenció amb les persones que causen el maltractament.\nAquest nou protocol, que presentarà l'ajuntament de Barcelona la setmana vinent, vol crear un marc de referència per coordinar diferents serveis municipals i professionals i treballar per actuar davant les sospites o evidències de maltractaments a persones grans.


El govern aplicarà el nou impost als operadors per internet després de l'estiu\nCatalunya aplicarà la taxa per connexió a internet després de l'estiu, segons ha explicat el conseller de Cultura, Ferran Mascarell, després de la reunió del govern. La Generalitat cobrarà als operadors proveïdors de continguts 0,25 euros cada mes, un total de tres euros a l'any, per cada connexió contractada.\nRedacció 18/03/2014 - 14.56 Actualitzat 18/03/2014 - 23.02\nEl conseller de Cultura, Ferran Mascarell, ha explicat que el nou impost als operadors proveïdors de continguts per internet per al foment del sector audiovisual estarà en condicions de ser aplicat després de l'estiu. En una compareixença informativa posterior a la reunió del govern, Mascarell ha dit que, segons la memòria aprovada avui per l'executiu, està previst que la Generalitat cobri 0,25 euros cada mes, un total de tres euros a l'any, als operadors d'internet per cada connexió contractada per fomentar la producció i millora del sector audiovisual català.\nEl titular de Cultura ha assenyalat que l'executiu ha apostat per un "model similar" al d'altres països europeus, de manera que no veu cap perill que Europa dicti en contra de l'impost, i ha afirmat que aquesta nova taxa no "podrà repercutir" en els usuaris. Mascarell s'ha mostrat confiat que s'arribarà a un acord amb el sector dels operadors, tot i que Ametic, la patronal que agrupa operadors i fabricants tecnològics, ja va advertir al gener que si s'aplica aquest tribut presentaran accions legals en l'àmbit autonòmic, nacional i europeu.\nSobre el sector de l'audiovisual, Ferran Mascarell ha recordat que és "econòmicament molt significatiu", amb unes 2.000 empreses a Catalunya i uns 12.000 llocs de treball, i representa una aportació d'uns 2.500 milions d'euros.\nEn relació amb l'IVA cultural, el conseller ha dit que seria "molt important" per a la cultura catalana que es prengués en consideració la seva rebaixa, "en referència a d'altres països europeus", perquè "el consum cultural està molt castigat" per aquest fet.


Peninsula Inn Cascades del Niàgara (ON) Canadà - Ofertes d'hotels amb els MILLORS DESCOMPTES EN LÍNIA\n7373 Niagara Square Drive, Area McLeod Road, Cascades del Niàgara (ON), Canadà - Veure al mapa\nPuntuació 5,2 (664 comentaris)\nBarri Area McLeod Road Ripley's Area CataràNiagara CataràNiagara Lundy's Lane CataràNiagara\nMés informació sobre Peninsula Inn\nIdeal tant per a la diversió com per al relax, Peninsula Inn & Resort es troba a la zona de Area McLeod Road de la ciutat de Cascades del Niàgara (ON). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Torre Minolta, Niagara Fallsview Casino, Floral Showhouse.\nAprofiti's de la riquesa de serveis i avantatges d'aquest hotel de Cascades del Niàgara (ON). Per anomenar algunes de les comoditats de l'hotel, hi ha recepció 24 hores, instal.lacions per a minusvàl.lids, aparcament de cotxes, instal·lacions per a reunions i banquets , servei de cangur.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, despertador, telèfon a cada habitació. L'hotel ofereix instal.lacions fantàstiques, incloses bany, centre esportiu, sauna, piscina coberta, spa, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Peninsula Inn & Resort.


FRANCESC BON: LA CASTA\nBabunski 5 de setembre de 2013 a les 20:53\nBona tarde Francesc! Sóc el blocaire 100 dels blocs enllaçats per la independència i em toca enllaçar amb el teu. Poso el link al teu bloc o en algun article en concret que faràs? Gràcies!\nFrancesc Bon 8 de setembre de 2013 a les 16:39\nBabunski he passat pel teu blog. L'article s'activarà el dia 9 a les 00:01 i el pots enllaçar directament o pots enllaçar al meu blog directament ja que serà l'article que tingui aquesta setmana.


Almassora, passió per l’handbol - Esport Jove - El Periódico Mediterráneo\nAlmassora, passió per l’handbol\nEl club almassorí és un dels més veterans de la província i té aquesta temporada fins a 148 llicències federatives\nBENJAMÍ: Néstor, Laura, Joan, Andrea Denisa, Pau, Gemma, Wojciech Junior i Víctor. - MEDITERRÁNEO\nALEVÍ 2007: Arantxa, Iván, Irene, Martina, Alba, Aitor, Daira, María i Alexandre. - MEDITERRÁNEO\nEl Club Almassora Balonmano, un dels més veterans d’aquest esport en la província, segueix creixent any rere any, treballant per la pràctica de l’handbol entre la joventut d’Almassora.\nEnguany tenen 148 llicències federatives, a més de 20 xiquets i xiquetes en l’escola esportiva. Són un total de 10 equips federats, els quals competeixen en les diverses categories provincials i autonòmiques.\nUna vegada acabada la primera volta d’aquestes competicions, els resultats són molt positius. Així, destaca el cadet masculí, primer i invicte a la seua lleiga, així com el bon paper del cadet femení i l’infantil masculí, que només han perdut un partit en tota la fase de grups i ara estan situats en la segona posició de les seues respectives lligues.\nPer la seua banda, l’equip infantil femení, el qual juga la Lliga autonòmica, està fent una gran campanya tot i jugar contra els millors conjunts de tota la Comunitat Valenciana.\nTambé els equips alevins i benjamines van primers als seus respectius grups, la qual cosa té molt de mèrit ja que encara no disposen d’una pista coberta per a entrenar i jugar. Tot i això no perden la moral i continuen practicant el seu esport favorit.\nescoles esportives / D’altra banda, el club d’Almassora també treballa amb 20 xiquets i xiquetes en les escoles esportives de les AMPA del CEIP Germans Ochando i del CEIP Regina Violant. Aquests joves jugadors encara no participen en cap competició, però són ells la base del futur del Club Almassora Balonmano, plé de grans promeses.


Planta Potos Tutor\nEl potos tutor (100cm-120cm) és una planta trepadora amb fulles verdes tamisades de color crema. És una planta resistent que requereix llocs lluminosos per mantenir-la frondosa, si pel contrari col.loquem el potos en un lloc d'ombra perdrà les fulles inferiors. Els regs han de ser moderats ja que l'excés provoca que les fulles groguegin, a aquesta planta li agraden els llocs humits, però en una casa o lloc de feina és molt difícil tenir aquest grau d'humitat, però ho podem aconseguir polveritzant les fulles amb aigua tíbia a diari. FloristaNavarro entregarà aquesta planta amb la seva torreta original i també amb el test decoratiu.\n Afegir al carret 44,50 €\nProduct reviews for Planta Potos Tutor (3)


L'estira i arronsa Junqueras-Duran: Mas ha de triar · Tribuna.cat\nDimarts, 11 de desembre del 2012 | 18:11\nEstira, Arronsa, Oriol Junqueras, 25-N, Josep Antoni Duran I Lleida, Artur Mas, Triar, CiU, ERC\nCiU i ERC fa dies que negocien un acord per donar l'estabilitat necessària al govern d'Artur Mas. El mateix dia de les eleccions Mas va entendre que no ho podia fer sol, que havia de compartir el lideratge en el full del ruta del dret a decidir cap a l'estat propi i que havia de revisar –alguna cosa més que simple cosmètica– la seva política econòmica.\nLes darreres informacions confirmen que, descartat i autodescartat el PSC, a uns i altres els separa bàsicament la data de la consulta. CiU no voldria assumir cap compromís o concreció que permeti parlar de fracàs si la jugada no surt i argumenta que les coses poden canviar i es poden exhaurir els terminis sense que la situació estigui prou madura i acabar fer-se un gol en pròpia porta. Però Oriol Junqueras i ERC no tenen marge.\nArgumenten, a més, que els ciutadans van regatejar la seva confiança a CiU el 25-N i que ara Mas no pot voler pilotar el procés sense assumir cap compromís públic. Tant els republicans com els convergents es van presentar, a més, a les eleccions amb el reclam de la consulta i l'estat propi. ERC i el seu electorat semblen, per ara, disposats a assumir el cost polític de les retallades si és a canvi d'un horitzó clar, i per tant calendaritzat, del dret a decidir.\nDes dels entorns polítics i mediàtics de CiU s'ha tendit a relativitzar la data i la necessitat de fixar-la i fins i tot de fer-la pública, argumentant que això donaria temps a Espanya a reaccionar i avortar la consulta. Obliden que l'estat espanyol ha estat capaç, quan ha convingut i a través del Tribunal Constitucional, de tombar en una nit 300 candidatures municipals a Euskadi. Anunciar la consulta amb un o dos mesos d'antel·lació no impediria, doncs, una acció coercitiva de l'estat i si perjudicaria la necessària movilització política i popular per assegurar-ne l'èxit. S'anuncïi o no la data l'Estat estarà al damunt si CiU i ERC van de bracet.\nMas i Junqueras negocien amb intensitat aquesta setmana. El líder d'ERC aprofita que té una legitimitat reforçada a les urnes i les esquenes cobertes internament per pressionar el president. El seu homòleg de CiU ja voldria posar data a la consulta malgrat l'opinió de dirigents del seu entorn com Oriol Pujol. Sap que no té les esquenes cobertes. Josep Antoni Duran i Lleida i els sectors mediàtics i empresarials, que critiquen les futures pujades d'impostos a les rendes més altes, apreten de valent i intenten torpedinar el pacte amb ERC.\nHores d'ara sembla remota la possibilitat que Mas faci un cop d'autoritat per controlar la situació, malgrat hi ha diverses veus que li ho demanen. De la seva part hi ha que CiU no té, ni a curt ni a mig termini, una alternativa sòlida a Mas si tira la tovallola. Si Junqueras no afluixa Mas haurà d'acabar imposant ─però als seus─ la data de la consulta. Per més llunyà que pugui semblar a dia d'avui.


Màster of Science in Electrical and Electronic Systems of the Aircraft, M.sc./ Màster en Sistemes Elèctrics i Electrònics de les Aeronaus online EDUCAMIX GROUP | Emagister\nOferir una formació especialitzada a l'àrea d'Enginyeria i Tecnologia, dins del Màster of Science in Electrical and Electronic Systems of the Aircraft / Màster en Sistemes Elèctrics i Electrònics de les Aeronaus . Màster teòric-pràctic per a titulats universitaris en enginyeria i tecnologia aeronàutica. Aquest Màster s'imparteix a distància en espanyol.\nAquesta formació és per a mi?: Titulats Universitaris. Professionals en Aviació i Aeronàutica interessats a ampliar coneixements a nivell de Mestratge. Persones d'altres àrees acadèmiques interessats a desenvolupar-se professionalment en l'àmbit dels Sistemes Elèctrics i Electrònics de les Aeronaus.\nMòdul I: Sistemes elèctrics\n1. Fonts elèctriques de les aeronaus\n2. Tractament de l'energia elèctrica de l'aeronau\n3. Motors elèctrics en l'avió\n4. Sistemes elèctrics de l'aeronau\n5. Estesa elèctrica de l'aeronau\n6. Components del sistema elèctric de les aeronaus\n7. Sistemes d'il·luminació de l'aeronau\nMòdul II. Instruments\n10. Instruments de mesura del moviment mecànic\n11. Instruments giroscòpics\n12. Instruments de direcció\n13. Instruments de nivell i consum\n14. Instruments de mesura de l'angle d'atac\n15. Instruments electrònics\nMòdul III. Comunicacions aèries\n16. Ondas electromagnètiques\n17. Línies de transmissió\n20. Compatibilitat electromagnètica\nMòdul IV. Sistemes de control de vol\n22. Registrador de vol\n23. Sistema BITE\nMòdul V. Sistemes de navegació\n24. Sistemes de navegació direccionals\n25. Sistemes de navegació hiperbòlics\n26. Sistemes de navegació autònoms\n27. Sistemes de navegació per satèl·lit\n28. Sistemes d'aproximació\n29. Sistemes de distància\n30. Sistemes de suport a la navegació\n31. Projecte final.


L'ANC aposta per la unilateralitat independentista\nL'ANC aposta per la via unilateral i acusa el Parlament d'esperar «de braços plegats»\nL'organització assegura que l'Estat espanyol no és prou democràtic per poder dialogar la realització del referèndum per la independència\ndivendres, 5 de juliol 2019 - 15:45h\nL'ANC no veu «realista» la proposta del president del Parlament, Roger Torrent, del pacte per a la celebració del referèndum | Cedida\nLa presidenta de l'ANC, Elisenda Paluzie, ha assegurat aquest divendres que «no veu realista» la proposta del president del Parlament, Roger Torrent, d'un «pacte de claredat» per a la celebració d'un referèndum i que no es poden quedar «de braços plegats» esperant la consulta acordada amb l'estat espanyol. En un acte de presentació de la manifestació de l'Onze de Setembre, Paluzie ha constatat que és més «realista» la via unilateral tot i que és «molt més dura i complexa».\n«Treballem per preparar-nos per un embat que al final haurà de tenir un component d'unilateralitat, no per voluntat pròpia, sinó perquè l'estat que ens enfrontem no té la qualitat democràtica com altres», ha explicat. Tot i això, ha reconegut que una independència acordada és el millor perquè no té tant «cost» com el conflicte.\nL'ANC aposta per la unilateralitat al·legant que l'Estat «no té la qualitat democràtica suficient» | ANC\nImpulsaran el «consum estratègic»\nPaluzie ha comparegut davant la premsa per explicar noves informacions al voltant de la manifestació de l'Onze de Setembre. La marxa amb epicentre a plaça d'Espanya que reclamarà la unitat estratègica de l'independentisme en aquesta ocasió vol allargar la reivindicació al llarg del dia. L'ANC pretén que els ciutadans que es vulguin mobilitzar a favor de la independència no es quedin només amb la manifestació de la tarda sinó que «s'empoderin» i facin accions per «facilitar» el procés independentista.\nDesprés d'haver impulsat al llarg de l'any diverses accions en la mateixa direcció com la iniciativa 'Consum Estratègic', l'11-S l'ANC tirarà endavant la campanya 'Eines de País'. Es tractarà d'habilitar un espai el matí de la Diada perquè els ciutadans puguin fer accions d'«apoderament ciutadà».\nAixí, els qui ho vulguin podran fer «consum estratègic» contractant companyies subministradores «amb altres valors que els que van fer pressió política l'octubre de 2017», afiliar-se a un sindicat nacional o conèixer sectorials dels col·legis professionals. Per l'ANC aquestes són mesures perquè la ciutadania «prengui consciència» i es reivindiqui més enllà de la manifestació tradicional de cada any. Paluzie ha definit aquesta iniciativa com una estratègia de «no cooperació amb el règim opressor» que es fa amb l'objectiu d'afavorir una economia catalana deslligada dels poders polítics dels oligopolis espanyols.\nL'ANC ha obert les inscripcions per a la manifestació amb l'objectiu de «facilitar l'organització i la logística»| YouTube\nObertes les inscripcions en 26 trams\nL'ANC ha donat aquest divendres per obertes les inscripcions a través del web als 26 trams de la manifestació del proper Onze de Setembre. La cuinera Ada Parellada i l'exdiputada del Parlament de la CUP Mireia Boya han estat les primeres a inscriure's. Des de l'Assemblea han fet una crida a la ciutadania perquè s'inscrigui al web i poder així «facilitar l'organització i la logística».\nA través del web, l'usuari pot conèixer el recorregut i els diferents trams i apuntar-se al que li correspon per codi postal o bé el que desitgi. Com a novetat, pel cas dels grups, no caldrà que cada integrant doni les seves dades, sinó que ho podrà fer només un dels membres.\nPer la seva banda, el vicepresident de l'ANC, Pep Cruanyes, s'ha referit al fet que el grup de detencions arbitràries de l'ONU demani també la llibertat «immediata» de Forn, Romeva, Rull i Bassa i ha constatat que la repressió «acabarà i que se'n depuraran responsabilitats».\nRoger Torrent vol un referèndum «per posar fi al conflicte»\nJosep Borrell tanca la porta al referèndum proposat per Roger Torrent\nAssemblea Nacional Catalana Parlament de Catalunya


Apartments Fila Vodice Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 1.163 allotjaments a Vodice.\nApartments FilaApartamentVodice, Vodice, Croàcia - Veure al mapaExcepcional9,6Basada en2comentarisApartments FilaVeure més fotosVeure més fotosVeure totes les 50 fotosUbicació excepcional 10,0Veure al mapa10,0UbicacióParticularitats que li encantaranWi-Fi gratuït en totes les habitacionsaire condicionatbalcó/terrassaaparcament de cotxes\nSobre l'allotjamentDescripcióConvenientment situat a Vodice, Apartments Fila és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Apartments Fila, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, habitació familiar. L'ambient de Apartments Fila es reflexa en cada habitació. aire condicionat, balcó/terrassa, aparell de televisió, nevera, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Apartments Fila no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Serveis i comoditatszona de fumadors Per als nenshabitació familiar Accéss'admeten animals de companyia Disponible a totes les habitacionsaire condicionatbalcó/terrassaneveraaparell de televisiócafetera/teteraplat de dutxaarticles de tocadorempolles d'aigua de cortesiaTV satèl•lit/cableMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease note:?


ALBERGÍNIA AMB TOMÀQUET i FORMATGE - Els Fogons de Can Sibina\nALBERGÍNIA AMB TOMÀQUET i FORMATGE\nEns hem inspirat amb el melanzane al pomodoro italià.\n2 Albergínies grosses.\n4 tomàquets vermells.\n1 bola de formatge de mozzarella.\n1- Tallem les albergínies a rodanxes de mig centímetre de gruix i les posem amb aigua i sal un mínim de mitja hora. Les escorrem, les passem per la planxa amb una mica d’oli fins que quedin cuites per els dos costats i les reservem.\nAquest plat us recomanem acompanyar-lo amb un vi negre jove, fresc i afruitat.\n2- Pelem els tomàquets i els tallem a rodanxes junt amb la bola de formatge Mozzarella.\n3- Posem paper de forn a una safata i anem muntant els milfulls al damunt amb l’ajuda de motllos individuals (com els de l’imatge) i anem fent les capes, començant per l’albergínia, després tomàquet, formatge i les anem salpebrant, procurant d’acabar amb una capa d’albergínia.\nMotlle d’acer inoxidable de 10 cm.\n4- Escampem un mica de formatge ratllat per damunt i ho gratinem 5 minuts. Ho servim calent o a temperatura ambient amb unes fulles d’alfàbrega fresca al damunt.\nSi sou colla i no us voleu complicar amb els motlles individuals, feu el mateix procediment i ho poseu tot en una safata de forn una mica fonda, com si féssim una lasanya.\nCom a decoració podem fer una rotllana de formatge parmesà. Consisteix en ratllar formatge i posar-lo en una paella antiadherent a foc mig durant uns 5 minuts. El formatge es fondrà i quedarà lligat i daurat. Un cop fred, el retirem de la paella i veureu que queda dur com una galeta.


Estalvi Energètic – Plus Energy\nL'energia serà cada vegada més cara\nTenim el repte, tenim la tecnologia, tenim les necessitats i tenim les respostes, per a una millora de l’estalvi energètic. Volem i podem arribar a ser veritables referents en aquest procés. L’objectiu final de la realització d’aquests estudis és Estalviar Energia. Degut a l’alta dependència de l’exterior, en més d’un 70%, i a l’elevat preu que està assolint, el preu de l’energia ha patit un increment d’un 60% en 5 anys, és el moment de pensar en l’Estavi Energètic. La Certificació Energètica ens dóna la dada, entre d’altres, del consum d’un edifici, i amb les propostes de millora de la Qualificació Energètica, a més de millorar en una o dues lletres la qualificació, podem obtenir un estalvi considerable.\nEls edificis residencials i de serveis consumeixen 1/3 de l’energia final total de la UE. L’energia final és la que ens arriba després d’haver passat el seu procés de transformació de les fonts primàries renovables o fòssils.\nSector Terciari (Serveis)\nConsum d´Energia Final a Barcelona per sectors (Serveis)\nSabeu el que consumeix casa vostra? L’estudi o auditoria energètica us ho respon. Per què un edifici consumeix més energia de la necessària? És el moment d’aplicar mesures d’estalvi. Sabeu que un 30% de l’energia que es consumeix es malbarata, per la baixa qualitat d’aïllament dels tancaments dels edificis? Es fa necessari millorar els aïllaments de l’envoltant de l’edifici.\nLes pèrdues per l’envoltant de l’edifici poden arribar a ser un 30-40%. Per tenir sistemes de generació d’energia poc eficients les pèrdues poden arribar al 20% És fa indispensable canviar la mentalitat respecte al consum.\nMenys dependència energètica de l’exterior\nMenys emissió de gasos contaminants\nMés confort als habitatges, oficines, comerços\nMés valor del parc immobiliari\nEx: A Alemanya per cada euro invertit pel govern durant el 2010 en rehabilitació energètica, n’ha recuperat 5.


El Centre Cultural Terrassa obre un nou espai d’art, gestionat per tres galeristes | Bonart\nEl Centre Cultural Terrassa obre un nou espai d’art, gestionat per tres galeristes\nL’Espai La Galeria s’inaugura el dia 28 d’abril, a les 19.30 h, amb una mostra col·lectiva de les obres que es podran veure i adquirir al llarg d’aquest any. La nova galeria està gestionada per l’Estudi Tigomigo, l’Espai G d’Art, els Amics de les Arts i Joventuts Musicals i el Centre Cultural Terrassa.\nEl Centre Cultural Terrassa crea una sala d’art amb la finalitat d’obrir l’equipament a nou públic interessat en la compra d’obres. Al mateix temps, l’equipament terrassenc crea sinergies amb el sector privat i l’associacionisme. Els galeristes d’Espai G d’Art, Estudi Tigomigo i Amics de les Arts i Joventuts Musicals\nhan preparat per a la posada en marxa de L’Espai La Galeria una proposta variada d’artistes locals i internacionals de diferents disciplines: escultura, pintura i fotografia.\nEn els propers mesos s’exposaran les obres dels següents artistes: Del 2 de juny al 17 de juliol: Pascal Plasencia, escultura; de l’1 al 25 de setembre, Albert Novellón, escultura; 6 al 30 d’octubre, Anna Taratiel, pintura; 3 al 26 de novembre, Kati Riquelme, fotografia i 1 al 26 de novembre, Kati Riquelme, fotografia; 1 al 26 de desembre, Rosa Torres, pintura.\nEtiquetes: Amics de les Arts i Joventuts Musicals · Centre Cultural Terrassa · Espai G d'Art · Estudi Tigomigo


El Petit blog de l'Assumpta: No és una cítara\nXeXu 5 de juny de 2012 a les 23:48\nA mi em perdones, no? Jo tampoc sabia què era una cítara, així que no cal que et revengis de mi!\nAssumpta 5 de juny de 2012 a les 23:50\nPerò tu al menys sabies que era un instrument de corda... No sé... et perdono "a mitges" ;-))\nEstic trobant cada instrument més raru, XEXU, en faria un post de cada un!! ;-))\nYáiza 6 de juny de 2012 a les 0:00\nDona, Assumpta, quines preguntes...!! Està claríssim, no?? Això és el conegudíssim "clarinet retorçat". A diferència del clarinet clàssic que coneixem tots, la fusta d'aquest és castanya en comptes de negra, i el cos fa uns tombs de més.\nAssumpta 6 de juny de 2012 a les 0:07\nYÁIZA.- Doncs mira... tu ves provant que potser al final l'encertaràs i tot!! Perquè... la idea que has tingut és bona... és una variant "retorçada" d'un altre instrument (va, que això és una pista hehehe)\nJpmerch 6 de juny de 2012 a les 1:24\nCarme 6 de juny de 2012 a les 8:18\nDóna com a venjança, està bé ;)\ni és ben original... i no, no tinc ni lamés remota idea de quin coi d'instrument és aquest!\nMcAbeu 6 de juny de 2012 a les 9:52\nHo sento, la meva especialitat són els instruments de corda. :-DDD\nMcAbeu 6 de juny de 2012 a les 9:59\nPer cert, googlejant la imatge potser no surt però si li preguntes ben preguntat el Sr. Google t'ho diu, eh! :-DD\nComença amb C, no? :-))\nCarme 6 de juny de 2012 a les 10:29\nJo també l'he trobat...\nsi el Sr Google sempre li contesta al Mc...\nperquè no m'hauria de contestar a mi?\nUn instrument a qui li agrada portar una mica la contrària, potser?\nAssumpta 6 de juny de 2012 a les 13:04\nAi, quina gràcia em feu tots plegats!! hehehehe m'ho passo pipa!! Macos!!! :-DD\nJPMERCH.- Aaaaaaaiiii, no però gairebé!! :-DD\nMAC.- La teva especialitat són els instruments de corda... i preguntar les coses ben preguntades a Google!! :-DD\nCARME.- I és clar que sí!! hahaha\nEl Sr. Google és molt educat i si li preguntes les coses bé també et respondrà a tu... i em sembla que li has preguntat molt bé! ;-)))\nYáiza 6 de juny de 2012 a les 15:13\nJo vull saber QUÈ i COM s'ha de preguntar al google per a què respongui el nom d'aquest instrument. Carme, Mac, Assumpta... Coŀlaboreu, va! O teniu por que a partir d'ara us faci la competència en tots els concursos?\nAssumpta 6 de juny de 2012 a les 15:28\nYÁIZA.- Donaaaa hehehe en MAC i la CARME són uns cracks, però tu també en saps molt... tu mateixa vas tenir la idea d'un instrument més conegut, però recargolat :-DD\nDe totes formes, la solució ja està posada al blog gran!! ;-))\nCarme 7 de juny de 2012 a les 9:31\nYáiza... hi ha intimitats, entre el Sr. Google i jo, que no explicaria mai a ningú, de vergonya que em fan...\n(vaig provant amb paraules diferents, fins que l'encerto... a vegades sóc tan "cutre" o a vegades tan "innocent" he, he, he... com per posar "instrument recargolat" i si no funciona, instruments de vent... i si no el trobo, començo a posar noms de coneguts instrumetns de vent, a veure si per simpatia...)\nSegur que en Mc, ell, pregunta com un senyor! :) Millor que ho expliqui ell... jo no diré res... només ho penso.\n(aix! si no volia dir-ho!, coi! va... ja he engegat el meu prestigi a fer punyetes, he, he, he...)\nYáiza 7 de juny de 2012 a les 17:52\nHahahaha! Carme, no pateixis! Jo solc utilitzar els mateixos mètodes que tu, la veritat...\nUn cop em van explicar que, si en saps, pots treure molta informació al detall de google. És a dir, que realment li pots preguntar coses molt concretes i que et doni la dada a la primera. Per exemple, jo si vull saber on va viure un personatge famós, busco la seva biografia i me l'empasso sencera (llegint en diagonal, clar) fins que ho trobo. Però clar, poder obtenir això directament seria molt més pràctic! (per resoldre els jocs de l'Assumpta, els enigmes del Mac i concursos varis de la catos... realment, a part de per això no em cal per res més! hahaha!).\nDoncs res, qeu estic encuriosida per això, i algun dia faré un curset de "millorament i optimització de les tècniques de recerca en cercadors com google".\nAssumpta 7 de juny de 2012 a les 18:16\nCARME i YÁIZA... I com us penseu que busco jo? ;-))\nMoltes vegades m'invento frases a partir d'algunes pistes.\nPer exemple, quan vull saber si us estic posant fàcil o difícil el personatge misteriós, jo mateixa faig cerques amb les pistes que hi ha per veure si surt. Si jo he dit que és una dona que va néixer a la darrera dècada del segle XIX a Anglaterra, doncs començo a fer frases amb:\n"nascuda l'any 1891 a la ciutat anglesa de..."\n"nascuda l'any 1892 a la ciutat anglesa de..."\nLlavors miro si em surt gent més o menys famosa, escriptores, cantants, científiques, actrius... miro les imatges... i així sé si ho podeu trobar o no (El que jo vull és que SÍ que es pugui trobar, clar!! Que s'hagi de treballar una mica, però que es trobi) :-))


Guia per Mirar el Cel - Estiu 2019: Planetes i Estels visibles a ull nu | betevé\nAquest estiu es veuran menys planetes que l'estiu passat, però comença amb una visió excel·lent de Júpiter\nSarai Sarroca | Dijous, 4 de Juliol del 2019, a les 12.46\nImatge: Joan Anton Català\nLa visió del cel sempre té un gran atractiu, especialment durant les nits d’estiu en què la temperatura, més agradable que a l’hivern, ho propicia. L’estiu del 2018 es van poder veure gairebé tots els planetes a ull nu. L’estiu 2019 comença amb una posició excel·lent de Júpiter, però hi haurà menys planetes visibles que l’any passat. Una proposta interessant per gaudir d’aquests espectacles són els Sopars amb Estrelles que es fan a l’Observatori Fabra des de fa ja 16 estius.\nApuntant a Júpiter amb el telescopi centenari del Fabra.\nAquests vespres observem el planeta i les seves principals llunes, dins l'activitat Sopar amb Estrelles.@Sternalia @RACABarcelona\nM'hi trobareu cada dimecres, divendres, dissabte i diumenge pic.twitter.com/nZzApoyMB0\n— Joan Anton Català (@estelsiplanetes) July 2, 2019\nAvui el Joan Anton Català ens ha convidat a conèixer l’Obervatori Fabra i a veure Júpiter. Gràcies, @estelsiplanetes! 💫☄\nEra el primer cop que veia l’Óssa Major. Una ha de sortir de l’Eixample de tant en tant. pic.twitter.com/GtBYaD1fK5\n— Paula Carreras (@paulacarreras) July 3, 2019\nQuins planetes seran visibles aquest estiu?\nCom més ens allunyem de la contaminació lumínica, més coses podrem veure al cel, malgrat que Júpiter i Saturn brillaran força durant els mesos vinents i es podran apreciar a ull nu també des de Collserola. Joan Anton Català, químic quàntic i astrofísic, ens explica que Júpiter es troba “excel·lentment posicionat” des del 10 de juny i continuarà brillant moltíssim tot l’estiu. Després de la Lluna, serà l’objecte més brillant, i el podrem localitzar si mirem en direcció sud-est. Quan es fa fosc, a quarts de deu, ja brilla al cel i es pon poc abans de l’alba; per tant, és visible durant gran part de la nit. Amb el pas de les setmanes, aquest planeta s’anirà desplaçant més cap a l’oest, i a finals d’agost passarà a ser un objecte de vespre i primera part de la nit, i s’amagarà per l’horitzó oest just a mitjanit.\nSaturn també es veurà especialment bé durant els propers dies. El dia que es trobarà en una posició més favorable serà el 9 de juliol. Brilla menys que Júpiter, però tot i així serà visible des de molts llocs, també zones properes a la ciutat, com el Tibidabo. Saturn està ubicat més a l’est que Júpiter i a l’agost s’haurà desplaçat cap al sud a mitjanit.\nLa resta dels planetes no es podran veure, aquest estiu. Català admet que Mart es troba massa a l’oest quan es pon el Sol. Venus no farà una aparició interessant fins a l’octubre, al vespre, i Mercuri també es troba massa baix sobre l’horitzó oest, molt difícil de veure just després que el sol s’amagui. A començaments d’agost se situarà com a objecte de l’alba, brillant sobre l’horitzó est just abans que surti el sol.\nConstel·lacions visibles aquest estiu\nLes principals constel·lacions i estrelles de l’estiu no canvien respecte a l’any passat. Destaca, per exemple, Vega (Lira), Altair (Àguila) i Deneb (Cigne), que formen el gran triangle de l’estiu. Evidentment, també serà protagonista la Via Làctia, que es veurà especialment bé fins al setembre, però només des de llocs gens il·luminats i les nits sense lluna. A prop de Júpiter hi trobarem Antares (Escorpí), que destaca per la seva llum ataronjada. Brilla força, però no es pot confondre amb cap planeta perquè fa pampallugues, una característica diferencial respecte dels planetes. Cap al sud-oest destacarà la presència de l’estel Spica.\nEls amants de l’astronomia també podran gaudir la nit del 16 al 17 de juliol d’un eclipsi parcial de lluna visible des de Barcelona i bona part de la Península. Es preveu que aquella jornada la lluna surti a les 21.39 h i es pongui a les 6.23 h.\nEl 12 d’agost arribarà el màxim la pluja d’estels coneguda popularment com les llàgrimes de Sant Llorenç, encara que aquest any coincideix amb una lluna quasi plena (89 %). La màxima freqüència d’estels es preveu per a quarts de tres de la matinada. Uns dies abans d’aquesta data també se’n podran veure. Els dies posteriors serà més complicat, perquè el dia 15 ja hi haurà lluna plena.


Pascual, líder en percentatge de triomfs a la Lliga Endesa - FC Barcelona\nHomeSeccionsBàsquetPrimer EquipNotíciesPascual, líder en percentatge de triomfs a la Lliga Endesa\nPascual, líder en percentatge de triomfs a la Lliga Endesa\nIgnasi Massafret - 27/09/2012 | 00:00\nEl tècnic del Barça Regal és l’entrenador més efectiu de la competició després de cinc temporades a la banqueta blaugrana, amb un 81,2% de partits guanyats Pascual ha dirigit un total de 191 enfrontaments dels quals n’ha guanyat 155 i només n’ha perdut 36 Enguany arrenca el sisè curs del de Gavà al capdavant del Barça Regal\nXavi Pascual, líder en triomfs a la Lliga. FOTO: GERMÁN PARGA-FCB.\nXavi Pascual arrenca aquest curs la seva sisena temporada a la banqueta del Barça Regal des que se’n va fer càrrec el gener del 2008. El tècnic duu a l’esquena cinc anys i mig marcats pels èxits, tant pel que fa als títols aconseguits com a la solvència del seu equip a la Lliga Endesa pel que fa a victòries.\n191 partits, 155 triomfs\nAquestes cinc temporades han servit perquè Pascual es convertís en un dels entrenadors amb més partits dirigits a l’ACB. És el sisè home que més vegades s’ha assegut a la banqueta, només superat per tècnics històrics, com Aíto García-Reneses, Pedro Martínez, Salva Maldonado, Dusko Ivanovic i Óscar Quintana. Tots ells acumulen més d’una dècada a la Lliga Endesa.\nTot i la participació més gran dels ja esmentats, el blaugrana supera àmpliament els seus col·legues en la relació de victòries i derrotes. Dels 191 enfrontaments que ha dirigit, n’ha guanyat 155 i només n’ha perdut 36, per completar un excel·lent percentatge de 81,2% d’efectivitat i que el fa ser el número u en aquest apartat.\nDos exblaugranes completen el podi\nEls exblaugranes Aíto García-Reneses i Dusko Ivanovic completen el podi d’entrenadors amb millor balanç de triomfs. El primer ostenta un 71,5% d’efectivitat i el segon, un 70,7%.\nPel que fa als títols aconseguits, Xavi Pascual pot presumir d’un palmarès a l’abast de molt pocs. 13 títols des que l’any 2008 va arribar a la banqueta del Palau Blaugrana. En aquest apartat, només el supera el mateix Aíto amb, 20. Aquest fet l’explica que el madrileny estrenarà enguany la seva vint-i-quatrena temporada a l’ACB, ho farà al Cajasol de Sevilla i, a la primera jornada arribarà als 900 partits.\nCal destacar, a més, que Pascual ja ha aixecat una Eurolliga, el 2010 a París. Aquest mateix any va ser escollit millor entrenador del Vell Continent. És el títol que li falta a Aíto.\nAquest dimecres s’oficialitzarà la renovació de Xavi Pascual fins al 2015. A les 13.30 hores tindrà lloc la Roda de Premsa a la Sala Ricard Maxenchs del Camp Nou, on es concretaran les línies mestres del nou projecte del FC Barcelona i on s’aprofitarà per fer oficial la signatura de l’acord amb l’actual entrenador del primer equip, Xavi Pascual.\nA l’acte hi assistiran el directiu responsable de la secció, Joan Bladé i el director esportiu, Joan Creus.\nEl campió referma l'estructura\n"Estamos preparados para ser competitivos"


Sol·licitud de llicència per a la instal·lació d'una grua-torre desmuntable - OAE - Ajuntament de Barberà del Vallés\nTransmisió de negocis\nSuport a la reactivació econòmica\nSol·licitud de llicència per a la instal·lació d’una grua-torre desmuntable\nÉs la tramitació necessària per a obtenir una llicència que faculti per a la instal·lació d’una grua-torre desmuntable, de les necessàries per a l’execució de determinades obres.\nÀrea de Territori i Medi Ambient – Secció Jurídica i Administrativa\nPer mitjans electrònics (via telemàtica) o de manera presencial\nQualsevol persona, física o jurídica interessada , o el seu representant legal. En cas de persona jurídica, la sol·licitud l’haurà de formular la persona que ostenta la representació legal, acreditant la representació amb la qual actual per mitjà de qualsevol medi admès en dret.\nEn cas que la grua-torre hagués de ser instal·lada total o parcialment en la via pública, la persona interessada haurà de sol·licitar i obtenir la llicència d’ocupació de via pública corresponent.\nSol·licitud de llicència per a la instal·lació d’una grua, en imprès normalitzat.\nFotocòpia del DNI / NIF de la persona sol·licitant o de la persona representat legal.\nAutoliquidació de la taxa associada a aquest tràmit.\nFotocòpia de l’escriptura de poders o qualsevol altre mitjà admès en dret de la persona que ostenta la representació\nFotocòpia de la sol·licitud GR.1, segellada per una entitat d’inspecció.\nProjecte tècnic, per duplicat\nFotocòpia del contracte de manteniment vigent.\nFotocòpia de la pòlissa de responsabilitat civil\nEstudi topogràfic, visat, i geo-referenciat en la ubicació exacta que s’indica.\nAutorització de la Direcció General d’Aviació Civil respecte a les servituds aeronàutiques de l’Aeroport de Sabadell: La persona interessada NO podrà formular directament la sol·licitud d’Autorització a la Direcció General d’Aviació Civil, sinó que haurà de presentar-la a l’OAE de manera prèvia o simultània a la sol·licitud de la instal·lació de la grua perquè l’Ajuntament la cursi. Aquesta sol·licitud, que forçosament haurà d’anar signada pel mateix sol·licitant de la llicència de grua, haurà de contenir tant les dades personals i el domicili del peticionari (persona natural o jurídica) com el tipus de construcció i ús per als quals se sol·licita l’Autorització, i anar acompanyada de la següent documentació.\nPlànol de situació o coordenades, bé geogràfiques o U.T.M, per duplicat, reflectint la posició relativa de la construcció, respecte de l’Aeroport o Ajuda a la Navegació, corresponent, per a poder determinar el seu grau d’afecció per les Servituds Aeronàutiques establertes.\nOrdenança fiscal 2.2, article 6, epígraf 9. Taxa per l’atorgament de llicències urbanístiques o per la comprovació d’activitats comunicades en matèria d’urbanisme\nÒrgan que resol\nAlcaldia o òrgan en qui delegui\nDos mesos des de la presentació de la sol·licitud en el Registre municipal, exclòs el termini que sigui necessari per causa de l’obtenció prèvia i preceptiva de l’Autorització de la Direcció general d’Aviació Civil – AESA- , en què es produirà la suspensió dels terminis fins a l’emissió de la dita autorització\nSi la resolució no es notifica en el termini indicat, la sol·licitud s’ha d’entendre:\nDesestimada per silenci administratiu en cas d’instal·lació en domini públic\nEstimada per silenci administratiu en cas d’instal·lació en sòl privat, malgrat en cap cas no es poden considerar adquirides per silenci administratiu facultats urbanístiques que contravinguin la legislació urbanística vigent o el planejament urbanístic d’aplicació.\nDecret Legislatiu 1/2010, de 3 d’agost, pel qual s’aprova el Text refós de la Llei d’urbanisme de Catalunya.\nDecret 64/2014, de 13 de maig, pel qual s’aprova el Reglament de protecció de la legalitat urbanística.\nText refós de les normes urbanístiques del Pla general d’Ordenació de Barberà del Vallès, aprovat definitivament per la CTUB el 28 de gener de 2010 (DOGC 5.604, de 09.04.10)\nOrdenança Fiscal núm. 2.2, reguladora de la Taxa per l’atorgament de llicències urbanístiques o per la comprovació d’activitats comunicades en matèria d’urbanisme.\n+34 93 729 71 71\nLa pòlissa de responsabilitat civil haurà d’assegurar la grua de la qual se sol·licita llicència i haurà d’estar vigent durant tot el temps que aquesta romangui instal·lada.\nLa llicència que, si escau, s’atorgui, quedarà condicionada, en tot cas, a la presentació del certificat final d’instal·lació de la grua (model GR.2).\nSi necessites informació sobre els serveis o tràmits de l’OAE, contacta’ns\n937297171 (ext. 180)\nDies laborables 9 a 16 h


Nova prova pilot a Barcelona per poder obrir la restauració amb el 100 % d'aforament a l'interior - XCatalunya.cat\nNova prova pilot a Barcelona per poder obrir la restauració amb el 100 % d’aforament a l’interior\nEls comensals de la prova pilot a la restauració s’hauran de fer un test d’antígens\nPla obert dels germans Torres, xefs del restaurant Cocina Hermanos Torres, durant la seva exhibició gastronòmica feta als Premis Gastronòmics Tarragona. Imatge del 17 d’abril del 2021 (Horitzontal).\nEl Gremi de Restauració vol fer una prova pilot a una vintena de restaurants de Barcelona. El xef i empresari Albert Raurich, és un dels impulsors de la iniciativa, i ha explicat al Via Lliure de RAC1 que la seva voluntat és omplir al 100% l’interior d’aquests establiments (actualment l’aforament està limitat al 30%) i que no s’hagin de mantenir les distàncies de seguretat.\nEl sector té previst fer aquesta prova o l’última setmana de maig o la primera de juny. El sector vol demostrar així que no cal mantenir un aforament del 30% als interiors dels restaurants. La prova pilot comptarà amb la supervisió del doctor Bonaventura Clotet, de Can Ruti que, conjuntament amb el Gremi, negocia amb l’Ajuntament i la Generalitat perquè ho financin.\nTags: Prova pilot, Restauració